hu hu hu hu hu hu de de hu en hu hu hu hu hu hu hu hu hu hu hu en hu hu hu en en en hu hu hu hu hu hu hu hu hu hu hu hu hu hu hu en en hu en hu hu en hu en hu hu en en en hu hu en hu hu hu hu hu en hu hu en hu hu hu en en en hu hu hu hu hu hu hu fr fr fr sv en fr en ja fr de hu hu es hu hu hu hu hu hu hu hu hu hu hu
Címe: 4287 Vámospércs, Béke u. 1.
E-mail: Ez az e-mail-cím a szpemrobotok elleni védelem alatt áll. Megtekintéséhez engedélyeznie kell a JavaScript használatát.
Elektronikus űrlap kitöltésével kezdeményezhető eljárások
Június 6-án Bagamér településen Mobil oltóállomás
A katonai oltócsoport 8:00-18:00 közötti időszakban oltóbuszon  biztosítja a Janssen típusú vakcina beadását.
Töretlen az érdeklődés a katonai pálya iránt
Töretlen az érdeklődés a katonai pálya iránt
Számos lehetőséget kínál a Magyar Honvédség azoknak, akik hosszabb távon vagy akár ideiglenesen keresnek biztos megélhetést és stabil munkahelyet, melynek köszönhetően jelenleg is töretlen az érdeklődés a katonai pálya iránt.
A járványhelyzet hatására egyre több helyen találkozhatunk a Magyar Honvédség katonáival, akik alapfeladataik ellátása mellett a rendvédelmi szervek, illetve az egészségügyi dolgozók munkáját is segítik. Mindez azt is eredményezi, hogy az eddigieknél is több figyelem irányul rájuk, ezáltal magára a katonai pályára. Erről is beszélgettünk Tóth Imre őrnaggyal, a debreceni Hadkiegészítő és Toborzó Iroda vezetőjével.
- Menyire érzékelhető a megnövekedett figyelem a toborzóiroda ügyfélforgalmán?
- Az iroda ügyfélforgalma évek óta magas, a régióból szolgálatot vállalók száma országosan is kiemelkedő, így inkább azt mondanám, hogy továbbra is töretlen a jelentkezési kedv a megyében. Többen úgy jönnek be hozzánk, hogy találkoztak kollégáinkkal a közterületen vagy egy egészségügyi intézményben, és megtetszett az a fegyelmezettség és elhivatottság, amellyel a munkájukat végzik.
- Mit tudnak számukra kínálni?
- A Magyar Honvédség sokrétű feladatkört lát el, így szinte bármilyen végzettséggel rendelkező és bármilyen élethelyzetben lévő embernek tud megoldást kínálni. A fiatalok továbbtanulhatnak nálunk, legyen szó akár az egyetemi szintű tisztképzésről, akár a tanfolyamrendszerű altisztképzésünkről. Akik azonnali munkalehetőséget keresnek, szerződéses szolgálatra jelentkezhetnek. Ilyenkor megvizsgáljuk a pályázó iskolai végzettségét, a kompetenciáit, felmérjük, hogy milyen szakterületen szeretne dolgozni, majd ezt összevetjük a honvédség alakulatainak igényeivel. Igyekszünk mindenki számára megtalálni a végzettségének, szaktudásának megfelelő munkakört.
- Kiket várnak elsősorban szerződéses szolgálatra?
- Szükségünk van az általános katonai feladatokat ellátó lövész, illetve felderítő katonákra, de keresünk „C” kategóriás jogosítvánnyal rendelkező gépkocsivezetőket, autószerelőket, műszaki szakembereket, szakácsokat, informatikusokat, jogászokat, és még hosszan lehetne sorolni a betölthető munkaköröket. Úgy szoktunk fogalmazni, ha valaki szeretne katona lenni, de nem tudja, hogy pontosan mi érdekli, jöjjön be hozzánk és biztosan tudunk számára megfelelő lehetőséget ajánlani.
- A járványhelyzetben többen a meglévő munkájuk vagy tanulmányaik mellett szeretnének segíteni, erre van lehetőségük?
- Igen, hiszen a 2012-ben megújított, és azóta folyamatos fejlesztés alatt álló tartalékos szolgálatnak pontosan ez az egyik célja. A tartalékos katonák időszakosan részt tudnak venni például határvédelmi vagy missziós feladatokban is, de sokan közülük jelenleg a kórházakban látnak el szolgálatot, illetve az aktív állomány munkáját segítik a laktanyákban. A tartalékos szolgálat speciális ága az állásukat ideiglenesen elvesztett embereknek kínál hat hónapos szolgálati lehetőséget, amelyből bármikor kiléphetnek, amennyiben rendeződik a helyzetük. Arra is szép számmal akad példa, hogy a tartalékos katonák karrierlehetőséget találnak nálunk és átjelentkeznek szerződéses szolgálatra.
- Ha valaki szeretne jelentkezni, vagy csak több információt szerezni, hogyan teheti ezt meg?
- Sok hasznos és érdekes információ található a www.iranyasereg.hu és a www.hadkiegeszites.hu oldalakon, valamint az az Irány a Sereg! Facebook oldalán. Személyes tájékoztatást Debrecenben, a Péterfia u. 58/a szám alatt, az idén 20 éve átadott toborzóirodában kaphatnak az érdeklődők, akik az 52/314-200-as telefonszámon vagy a Ez az e-mail-cím a szpemrobotok elleni védelem alatt áll. Megtekintéséhez engedélyeznie kell a JavaScript használatát.
(A fotókat készítette: Kertész László)
Lakossági felhívás: rendszeres gyermekvédelmi kedvezmény!
Tájékoztatjuk a Tisztelt Lakosságot, hogy a 205/2021 (IV.29.) Kormány rendelet szerint, 2021.05.14. napjától a rendszeres gyermekvédelmi kedvezmény, valamint a hátrányos/halmozottan hátrányos helyzet fennállásának megállapítása iránti kérelmet a miniszter által e célra rendszeresített formanyomtatványon kell benyújtani.
A veszélyhelyzet ideje alatt lejáró (2020. november 4. után) rendszeres gyermekvédelmi kedvezmények megállapítása iránti kérelmeket csak a veszélyhelyzet megszűnését követően lehet újra benyújtani. A veszélyhelyzet megszűntetését követően azon ügyfelek részére megküldjük a formanyomtatványt, tájékoztatóval együtt, akiknek a veszélyhelyzet miatt került meghosszabbításra a rendszeres gyermekvédelmi kedvezménye.
- 2021 rendszeres gyermekvédelmi kedvezményhez formanyomtatvány
Tájékoztatjuk, hogy a https://www.mvh.allamkincstar.gov.hu/ internetes honlap Közlemények menüpontjában közzétételre került a 30/2021. (V. 5.) Kincstár Közlemény a Vidékfejlesztési Program keretében nyújtandó támogatás igénybevétele iránti kifizetési igényléssel kapcsolatos általános tájékoztatásról.
A közlemény hatályba lépésével egyidejűleg hatályát vesztette a Vidékfejlesztési Program keretében nyújtandó támogatás igénybevétele iránti kifizetési igényléssel kapcsolatos általános tájékoztatásról szóló 31/2018. (V. 30.) számú Kincstár Közlemény.
A Közlemény részletes információkkal szolgál a Vidékfejlesztési Program keretében megjelent pályázati felhívások alapján megvalósuló projektekhez nyújtandó támogatás igénybevételéhez kapcsolódó szabályokról és a legfontosabb gyakorlati tudnivalókról, ezért kérjük annak alapos tanulmányozását.
Amennyiben kérdése van, úgy kérjük, forduljon bizalommal a Magyar Államkincstár ügyfélszolgálatához.
Tájékoztatás a Kincstár honlapján elérhető hasznos információkról
Tájékoztatjuk, hogy a https://www.mvh.allamkincstar.gov.hu/ internetes honlap Támogatások/Vidékfejlesztési Program 2014-2020 menüpontjában a Hasznos információk beruházási intézkedésekhez pontból, illetve a https://www.mvh.allamkincstar.gov.hu/hasznos-informaciok-beruhazasi-intezkedesekhez linken keresztül elérhető  Rövid tájékoztatók között új tartalom jelent meg  Tájékoztatás a ténylegesen megvalósult tevékenységekkel/tételekkel és igazoltan felmerült költségekkel kapcsolatos elszámolás fontosságáról és a támogatás kifizetésével zárult kifizetési igénylés kapcsán megállapított eltérések, hibás adatok helyesbítésének lehetőségéről címmel, amely jelen levél mellékleteként is megküldésre kerül.
Amennyiben kérdése van, úgy kérjük, forduljon bizalommal a Magyar Államkincstár ügyfélszolgálatához.
HIRDETMÉNY általános iskolai beiratkozás időpontjáról 2021